hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu de fr hu hu hu hu hu hu hu hu hu hu hu hu hu en hu hu fi hu es hu en hu en hu hbs_lat hu ar hu en hu en hu fr hu en hu en hu en hu en hu en hu en hu es hu en hu en hu en hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu es fr pt pl hu hu
Google Shopping beállítása az UnasShopban - UNAS
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Így maradhatsz KATÁs webáruház üzemeltető
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Így maradhatsz KATÁs webáruház üzemeltető
Google Shopping beállítása az UnasShopban
Korábbi cikkünkben beszámoltunk arról, hogy a Google Shopping szolgáltatás megérkezett Magyarországra, immáron a hazai webáruházak is új szintre emelhetik a termékeik hirdetését. Az alábbiakban segítséget nyújtunk a beállításokhoz, ezt a pár perces folyamatot kell végrehajtani az új platform használatához.
Két fiók szükséges, egy Google Merchant Center és egy Google Ads. A Google Merchant Center segítségével feltöltheti a termékekkel kapcsolatos adatokat a Google rendszerébe, majd elérhetővé teheti azokat más Google szolgáltatások számára. A Google Ads pedig maga a hirdetési rendszer, amivel a termékeket az organikus találatok felett jelenítheti meg. Ha még nem rendelkezik a fiókokkal, úgy létrehozhatja az alábbi linkeken: Google Merchant Center | Google Ads
Tulajdonjog ellenőrzése és a Google fiókok társítása
A Google-nek meg kell győződnie arról, hogy a webáruház, amit hirdetni kíván, valóban az Ön tulajdonában van. Erre több módszert is kínál, legegyszerűbben a HTML-címkés azonosítás használható erre a célra. Ha korábban használt már Google Search Console-t a webáruházához, erre már nem lesz szükség. Ha nem, akkor a Merchant Centerből ki kell másolnia a HTML-címke kódrészletét és beilleszteni az Unas adminisztrációs felületen, a Beállítások > Külső kapcsolatok > Google kapcsolatok menüben, Google Search Console / Google Merchant Center fülön található mezőbe, majd kérni a Google-től az ellenőrzést.
Ezt követően a Merchant Center fiókot össze kell kapcsolni az Ads fiókkal. A Merchant Centerben a jobb felső sarokban található "három pontra" kattintva válassza a Fiók összekapcsolás lehetőséget és küldje el a kérelmet az Google Ads ügyfélkód megadásával. Kérelem elküldése után lépjen át a Google Ads fiókjába és az eszközök menüben a beállításoknál válassza ki a Kapcsolt fiók lehetőséget (Eszközök > Beállítások > Kapcsolt fiók). Keresse meg a csempe elrendezésű listában a Google Merchant Center-t, kattintson a "Részletek" linkre és engedélyezze a kapcsolatot. Engedélyezés után máris belekezdhet a termékek feltöltéséhez a Merchant platformon.
Termékek feltöltése a Merchant Centerbe
A Termékek menüpontba lépve válassza a Táblázatok opciót, ahol a kék plusz jelre kattintva kezdheti el a termékfeed feltöltést (Termékek > Táblázat > "+").
A megjelenő varázslóban először meg kell határozni az értékesítési országot, a nyelvet valamint a célt. A folytatásban a termékfeed feltöltésének típusát választhatja ki. Javasoljuk az "Ütemezett lekérést", így nem kell manuálisan frissítenie a későbbiekben. Nevezze el az elsődleges táblázatot, amelynél javasolt olyan nevet adni, ami több táblázat esetén is egyértelműen tudja azonosítani az adott elemet.
Ezután az UnasShop adminisztrációs felületen a Beállítások > Külső kapcsolatok > Árösszehasonlító export, Feed menüben engedélyezni kell a Google Product Feedet, valamint annak URL-jét át kell másolni a Merchant Centerbe. Innentől már automatikusan frissülnek a termékek a Google rendszerében, a megadott lekérdezési gyakoriság, lekérdezési idő, illetve az időzóna beállítás alapján, felhasználónév és jelszó nem szükséges.
A Google ellenőrzi a feltöltött termékfeed-et, ami általában 1-3 napot vesz igénybe. Amennyiben olyan akciót alkalmazna, amely lejárati idővel is rendelkezik, mindenképp kalkulálja bele ezt az átfutási időt. A Termékek oldalon a Lista menüben (Termékek > Lista) megjelennek a szinkronizálni kívánt termékek (termék mennyiségtől függően hosszabb időt is igénybe vehet).
Google Shopping feed tartalma
Javasoljuk, hogy ellenőrizze a feed tartalmát saját gépére letöltve. Tekintse meg, hogy valóban azok a termékek vannak benne, melyeket szeretne hirdetni valamint hogy a kívánt és előírt adatok is megfelelően jelennek meg. Amennyiben valamelyik adat hibás vagy hiányos, úgy a termék Shopping megjelenése nem lesz lehetséges. Az alábbi táblázatban összefoglaltuk, hogy milyen adatokra lehet szüksége a feed-ben (termék kategóriánként és típusként eltérhet, hogy milyen elemek tartoznak kötelező besorolás alá), melyek hiányában nem lesz futtatható a hirdetés. A feed-et a termékeknél megadott adatok, termék paraméterek alapján állítjuk össze. Amennyiben a feedből hiányzik valamelyik adat, akkor az nincs vagy nem megfelelően lett megadva a terméknél, azokat pótolni illetve javítani kell, ezen hibákat a Google Shopping is jelezni fogja. A termékek alapadatait az UnasShop rendszer automatikusan elhelyezi a feedben. Az alapadatokon felül szükséges további adatokat termékparaméterként kell létrehozni az áruházban, majd termékenként kell megadni a kívánt tartalmát. Ezeket a táblázatban (P)-vel jelöltük, a leírásban pedig az elfogadott paraméterneveket adtuk meg.
Termék azonosító (pl.: E975)
Termék neve (pl.: LG Optimus G)
Termék leírása (pl.: Black, 4.7 inches, 4G Smartphone)
Termék oldalára mutató hivatkozás
Termék ára (pl.: 1000 Ft)
A termék akciós ára - csak akkor kell megadni, ha a termék akciós, ez esetben a kedvezményes ár jelenik meg a Shopping-ban (pl.: 1000 Ft helyett 990 Ft)
Amennyiben a termék felnőtteknek szánt, explicit tartalmat foglal magába
Google által definiált kategóriák alapján szeretné besorolni a terméket. A termékbesorolás megadásával biztosíthatja, hogy a hirdetés a megfelelő keresési eredmények között jelenjen meg. | Paraméter neve: Google Kategória, Google Termék Kategória, Google Product Category, Remote Category
Márka vagy gyártó neve | Paraméter neve: Márka, Márkanév, Brand, Gyártó
Termék állapota (használt, új, felújított) - használt és felújított termékeknél kötelező, új terméknél opcionális. | Paraméter neve: Export condition, Állapot, Condition
Szín - Kötelező megadni minden termékhez, amely több színben áll rendelkezésre. | Paraméter neve: Export color, Szín, Color
Termékhez tartozó Global Trade Item Number (pl.: 34314843924) | Paraméter neve: ean, ean kód, ean code, ean_code, gtin13
Csak akkor, ha nincs a gyártó által jelölt GTIN szám, ekkor a termékhez tartozó gyártói számot kell használni (pl.: 34LG323). Kivételt képez az egyedi termék vagy ha az adott termék nem rendelkezik hozzá tartozó MPN-számmal. | Paraméter neve: gyártói referencia, gyártói cikkszám, gyártói azonosító, mpn, manufacturer part number
A termék fő anyaga (pl.: bőr) | Paraméter neve: Export material, Anyag, Material
Kötelező megadni minden termékhez, amely több mintával áll rendelkezésre (pl.: csapat mez) | Paraméter neve: Export pattern, Minta, Pattern
A termék neme, ha értelmezhető (női, férfi, unisex) | Paraméter neve: Export gender, Nem, Sex, Gender
Termék mérete (pl.: "XL", "XXL") | Paraméter neve: Méretek, Méret, Size
Jelölni kell, hogy a termék csomagban van e, például fényképezőgép és objektív | Paraméter neve: Export bundle, Csomagban, Csomag, Bundle
További információkat és pontos attribútum leírást a Google Merchant Center Súgójában talál.
Shopping hirdetés létrehozása a Google Ads-ben
Miután a felsorolt beállításokat végrehajtotta, most már minden feltétel rendelkezésére áll egy Google Shopping kampány sikeres elindításához.
Jelentkezzen be a Google Ads fiókba és hozzon létre egy új kampányt, ezt a „Kampányok” menüpontban, „Új kampányok” –ra kattintva teheti meg. Jelölje ki célnak az „Értékesítés” csempét, majd ennek párjaként jelölje ki a kampánytípusnál a „Shopping” lehetőséget. Ezután tovább haladva adja meg az országot, ahol szeretné futtatni a termékhirdetést. Két kampánytípus közül választhat, mely később már nem módosítható. Így célszerű átgondolni, melyikre van szükség, mi az "Intelligens Shopping – kampány" választását javasoljuk. Újdonság itt még a „Helyi termékek” lehetőség, amit akkor érdemes választani, ha fizikai boltban is meg lehet vásárolni a termékeket. A hagyományos hirdetéseknél megszokott módon megadhatja a kampány nevét, költségkeretét és az ajánlati stratégiát.
Sikeres kampány beállítást követően már folytathatja is a hirdetésekkel. Kattintson a „Válassza ki a termékcsoportot” hivatkozásra, ahol azon termékek listája jelenik meg, amelyeket már előzőleg feltöltött, szinkronizált a Merchant Center fiókja segítségével. Határozza meg, melyek azok a termékcsoportok, amiket meg szeretne jeleníteni a Google Ads használatával. Amennyiben nem látja a Hirdetés előnézetet, feltehetően a Merchant Centerben még nem került elfogadásra a termékek listája vagy pedig valami hiba van a táblázatban (pl. hiányzó attribútum vagy érték). Ezek beállítása után már csak pár apróbb lépés választja el az első Google Shopping hirdetéstől. Adja hozzá a kötelező elemeket a hirdetéshez, majd válassza a „Mentés” gombot.
Gratulálunk! Ezzel sikeresen beállította az első Google Shopping kampányát!
Ha az Ön webáruházában nem áll rendelkezésre a Shopping hirdetéshez szükséges feed, vagy nem rendelkezik még webáruházzal, érdemes elgondolkodni webáruház nyitásán az UnasShop rendszerben.
Hozzájárulok az adataim kezeléséhez és elfogadom az Adatkezelési tájékoztatót.
Mi köze a képpontnak az eseményekhez?
Így nyerd meg a nyári uborkaszezont
Te is könnyen beállíthatod: Google Shopping
Mi az? 30 perc beállítani és milliókat hozhat
Technikai SEO beállítások marketinges szemmel
Facebook bolt lépésről lépésre
Google Shopping beállítása az UnasShopban
A popupok új generációja: Utóajánlat
Lehoztuk a csillagokat: Polaris és Antares
Miért válaszd az Unas webáruházat?
Termékparaméter nélkül nincs webáruház
#Kinézet#Fejlesztés#Integráció#Tippek#Marketing#Info#Jog#Sikersztori#Interjú#Technikai háttér#Biztonság#Szakmai díjak#Évértékelés#Esettanulmány#Kedvezmény#Vendégposzt#Közösségi média#Piactér#Webáruház indítás
9400 Sopron, Kőszegi út 14.
© 2003 - 2022 UNAS   Minden jog fenntartva!
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben